  Анжелика Тихонова корреспондент Москваын «Гербер» удмурт шулдыръяськон 1-тӥ пӧсьтолэзе ортчыны быгатоз. Со сярысь иворъёсъя «Удмуртия» агентстволы Удмуртилэн тӧроезлэн Росси азьмурт бордын ужась представительствоезлэн пресс-службаяз веразы. «Куинетӥез «Гербер» удмурт йӧскалык шулдыръяськон Москваын 2017-тӥ арын 1-тӥ пӧсьтолэзе ортчыны быгатоз, «Герберез» Удмуртиын ортчытэм бере. Шулдыръяськонэз радъяны азьвыл кыр аръёсысь интыосты эскериськомы – «Эрмитаж» сад яке «Музеон», - веразы иворъёсъя «Удмуртия» агентстволы. Праздниклэн валтӥсь ужпумъёсыз - шоркарын улӥсьёсты но куноосты удмурт калыклэн лулчеберетэныз, сямъёсыныз но аспӧртэмлыкеныз тодматон, озьы ик улослэсь экономикая но инвестициосъя луонлыкъёссэ возьматон. Ужрадэ пыриськозы элькунысь йӧскалык лулчеберетъя огазеяськонъёслэн ёзчиоссы, озьы ик пӧртэм удысъёсысь предприятиослэн ыстэм муртъёссы. Радъясьёслэн верамзыя, шулдыръяськонын тунсыко площадкаос ужалозы. Кылсярысь, «Ижкарысь открытка», «Калашников» концернлэн интерактивной стендэз, Калашниковлэсь автоматсэ сэрттон-бичанъя турнир радъямын луоз но трос мукетъёсыз. Та дыре постпредство шулдыръяськонлэсь учкетсэ Удмуртиысь Йӧскалык политикая министерствоен но Инвестициосты азинтонъя агентствоен ӵош кылдытэ. Тодэ вайытом, Москваын кыкетӥез «Гербер» 2016-тӥ арын 16-тӥ пӧсьтолэзе ортчиз.  «Гербер» шулдыръяськон Москваын Тегъёс: Туризм Москва Удмуртия йӧскалыклулчеберет Гербер удмуртъёс Удмуртиысьтуризм  